Sabon Salo, Sabon Yayi « Tamaula
Older: ban Kwana Da Birgit Prinz Newer: Fabrice Muamba Yace Bai Ji Zafin Komai Ba A Lokacin Da Ya Fadi Ya Suma, Zuciyarsa Ta daina Bugawa
Cristiano Ronaldo na Real Madrid yana nuna cinyarsa a bayan da ya jefa kwallo a ragar 'yan wasan kungiyar Osasuna ranar asabar 31 Maris, 2012, abinda ya sa har sauran 'yan wasan Real Madrid suka rika kwaikwayon wannan sabon salo ko yayi nasa.
A ranar asabar 31 Maris 2012 ne kungiyar kwallon kafa ta Real Madrid ta yi kaca-kaca da kungiyar Osasuna da ci 5 da 1, a karawarsu ta wasannin lig-lig na Spain. Cristiano Ronaldo dan kasar Portugal shi ya jefa kwallaye biyu daga cikin guda biyar din.
Kwallon farko, irin kwallon nan ne da ake kira “Makami mai cin dogon zango” domin tun daga nesa ya sako ta har cikin raga.
Amma babban abinda ya fi burge jama’a ‘yan kallo da sauran ‘yan wasa shi ne a lokacin da shi Ronaldo yake murnar jefa wannan kwallo, sai ya ja wandonsa sama, yana nuna ma jama’a cinyarsa, watau kamar yana fadin cewa irin karfin dake jikin cinyar tasa ta shige misali.
Wannan abu ya burge sauran ‘yan wasan Real Madrid, domin kamar yadda za a gani cikin bidiyo dake kasa, a bencinsu ma sai sauran ‘yan wasan suka fara kwaikwayon wannan abu da Ronaldo yayi, su na nuna cinyarsu domin fadawa duniya cewa su fa ba kanwar lasa ba ne.
Tags: cristiano ronaldo, football, la liga, osasuna, portugal, real madrid, soccer
15 responses to “Sabon Salo, Sabon Yayi”
Duk yagama tsalla tsallansa messi zaiyi scorer a spain in Allah ya yarda up Barca
Kabiru Muhammed Bulangu says:
Dan sun ci Osasuna ba birgewa ba ce. Ya bari sai ya ci Barcelona sannan sai ya yi kurin.
kamashi messi yafara kori harma yana neman yayi tsirara up man u
kamashi messi yafara kuri daga cin kwallo biyu naima yake yayi tsirara
daga cin kwallo biyu yafara kuri harma yana neman yayi tsirara kamashi messi
Elmustapha Mude says:
Cr7, sarkine kuma shine dankali sha kushe, gashi marincin bisa kan dutsi bai fito ba sai da ya shirya, gadangaren baki tulu……. Gabadai gabadai cr7
habadai to kokarinmi kayi.
habadai.
Ibrotee Dan'abdu, kwantagora says:
Ay wanda bayasonka ko ka cika mashi tankar ruwa da cokali a hamadar sahara , ba ka taba burgeshi.
Ay wanda bayasonka ko ka cika mashi tankar ruwa da cokali a hamadar sahara , ba ka taba burgeshi. Gabadai! Gabadai! Na maganin gaba. Na special one!
Kai maigida kwallon nanfa ta ciyu dukda bana supporting ni kaina na koka says:
Cr7 sai ma ranar
Dayyabu Muhd Kangiwa says:
gaskiyane Ronaldo, domin wanda ya’iya shi ga salo
Rabbi Shuaybu Rdadi says:
Haba yan uwa munga NASA kurin sauran Naku ba girin girin ba dai tai mai